Wörterbuch der deutschen Winzersprache

S **Werterbuech vu dr dytsche Winzersproch** (dt. *Wörterbuch der deutschen Winzersprache*, churz WdW) isch e Werterbuech vu dr eltere Fachsproch vum Räbböu vor dr Tächnisierig un Mechanisierig. Im Untersuechigsbiet sin di meischte dytsche Dialäkt verdrätte. S umfasst alli Räbböubiet z Dytschland un di dytschesprochige Räbböubiet bzw. Sprochinsle z Luxeburg, z Frankryych, z Eschtryych, z Italie, z Pole, in dr Schwyz, im Liechtestei, in dr Tschechische un dr Slowakische Republik, z Ungarn, z Slowenie, z Kroatie, z Bosnie-Herzegowina, z Serbie, z Rumänie, z Moldawie, in dr Ukraine, z Russland, z Georgie un z Aserbaidschan. S Ziil vu däm Werterbuech isch e semasiologischi un onomasiologischi Darstellig vum dialäktale Fachwortschatz am Bschpil vu dr Räbbuuresproch.

Dreger vum Werterbuech isch d Mainzer *Akademii vu dr Wisseschafte un dr Literatur* gsii. Z Kaiserslautre isch dra gschafft wore in Zämmearbet mit dr *Universität vum Saarland* (Projäktleiter: Prof. Dr. Wolfgang Haubrichs, Arbetsstelleleiteri: Dr. Maria Besse, Mitarbeiter: Dr. Roland Puhl).

## Darstellig
S Fachwerterbuech isch nit wie s gängig isch no Buechstabestreckine, sundern no einzelne Sachgebiet ufgschafft. S isch sträng alfabetisch no Stichwerter glideret, wu sich an dr nejhochdytsche Standardsproch oriäntiere. Bin ere Bschränkig uf dr eigetli Fachwortschatz isch e Stichwortbstand vu rund 20.000 Yydreg z erwarte.

D Wort- un Verwyysartikel wäre dur Zäntralartikel ergänzt, wu ne inhaltligi Vernetzig härstelle dur d Presäntazion vu dr Sachkund, Synonymik un Heteronymik un dur Verwyys uf dr WKW. E Semantiklischt, wu d zum Werterbuech derzue git, het e ähnligi Vernetzigsfunktion.

## Gschichti
* Erschte Plän: syt 1993
* Projäktgrindig: 1998
* Ibernahm vu dr Dregerschaft dur d Mainzer Akademii: 1999
* Online-Werterbuech (https://web.archive.org/web/20140104192041/http://winzersprache.de/): syt 2004
* Laufzyt: 12 Johr, vier Johr zum Abhere vu dr Tondreger, 7 Johr zum Ufschaffe vum Werterbuechtext un 1 Johr fir d Publikation

Zum 31. Dezämber 2011 isch d Arbetstell zuegmacht wore. 

## Matrialbasis
Grundlag vum Werterbuech bilde iber 500 Tonbänder un Kassette us allne hitige un friejere dytschsprochige Räbböubiet z Mittel-,z Sidoscht- un z Oschteuropa mit dr zuegherige Mitschrifte, wu im Ramme vum abgeschlossene Akademiiprojäkt Wortatlas vu dr kontinentalgermanische Winzerterminologii (WKW) ufgnuu wore sin, in dr Hauptsach in dr Johre 1981-1985. Vier bis fimf Stund goht e durschnittlig Interview, wu mit em Frogeboge mit 398 Froge vu mehrere Exploratore durgfiert wore sin, in dr meischte Fäll am Ort. Fir e Deil Ortschafte git s mehreri, zytlig gstapfleti Ufnahme.

## Sachberaich
Dr Räbburewortschatz, wu zem Deil scho historisch woren isch, umfasst die Sachberaich:
* Räbe un Räbesorte
* Räbbärg
* Arbete im Räbbärg
* s Herbschte, s Trotte un s Moschte
* dr Wyy un s Wyy mache
* s Wyytrinke
* Bruuchtum 

## Publikationsstand
S wäre insgsamt vier verschideni Versione uf CD-ROM un DVD und dezue e druckti Version aabotte.
* Maria Besse,  Wolfgang Haubrichs, Roland Puhl: *Wörterbuch der deutschen Winzersprache. Ein europäisches Fachwörterbuch zur Sprache und Kultur des Weines (WDW).* S. Hirzel Verlag, Stuttgart 2009, ISBN 978-3-7776-1672-8. Mit Original-Interview mit Räbbure us iber 20 Staaten as Grundlag bhandlete d "WDW-DVD 4" d Theme *Moschte*, *Fässer* un *Maße*. In dr DVD 4 het s alli friejere CD-ROM- un DVD-Liferige.
* Maria Besse, Wolfgang Haubrichs, Roland Puhl (Hrsg): *Weinwörter – Weinkultur. Ein europäisches Fachwörterbuch im linguistischen, historischen und kulturellen Kontext. Beiträge des internationalen und interdisziplinären Kolloquiums Institut für pfälzische Geschichte und Volkskunde in Kaiserslautern, am 14./15. September 2007.* Akademie der Wissenschaften und der Literatur, Mainz 2009. *Abhandlungen der Geistes- und sozialwissenschaftlichen Klasse.* Jahrgang 2009, Nr.3, Franz Steiner Verlag, Stuttgart 2009, (Einzelveröffentlichung), ISBN 978-3-515-09438-2.
* Maria Besse, Wolfgang Haubrichs und Roland Puhl: *Wörterbuch der deutschen Winzersprache. Ein europäisches Fachwörterbuch zu Sprache und Kultur des Weines.* 2 Bände. S. Hirzel Verlag, Stuttgart 2022, ISBN 978-3-7776-2234-7.

## Literatur
* Wolfgang Kleiber, Rudolf Post: *Projekt eines Wörterbuchs der deutschen Winzerterminologie.* In: E. Bremer und R. Hildebrandt (Hrsg): *Stand und Aufgaben der deutschen Dialektlexikographie. II. Brüder-Grimm-Symposion zur Historischen Wortforschung. Beiträge zu der Marburger Tagung vom Oktober 1992.* Berlin, New York 1996, S. 57-71.
* Maria Besse, Sigrid Bingenheimer: *Wörterbuch der deutschen Winzersprache (WDW).* In: *Akademie der Wissenschaften und der Literatur Mainz.* Jahrbuch 1998, Stuttgart 1999, S. 252-254. Jahrbuch 1999, Stuttgart 2000, S. 260-264.
* Maria Besse, Sigrid Bingenheimer: *Wörterbuch der deutschen Winzersprache.* In: *Deutschsprachige Wörterbücher. Projekte an Akademien, Universitäten, Instituten.* 2. Aufl., Göttingen 2000, S. 99-100. 
*Sigrid Bingenheimer: *Weinbau und Mundart. Das Wörterbuch der deutschen Winzersprache entsteht in Kaiserslautern.* In: Pfälzer Heimat 51, 2000, S. 23-26.
* Maria Besse: *Das Verhältnis von Erb- und Lehnwort in der Fachsprache der Winzer. Am Beispiel des Sachbereichs "Rebe".* In: *Zeitschrift für Literaturwissenschaft und Linguistik* Nr. 121, 2001, S. 37-81.
* Maria Besse: *Alter Ton und neue Daten. Zur technischen Aktualisierung der Arbeitsinstrumente eines Wörterbuchs (Wörterbuch der deutschen Winzersprache).* In: *Zeitschrift für Literaturwissenschaft und Linguistik.* Nr. 122, 2001, S. 151-160.
* Maria Besse, Sigrid Bingenheimer, Wolfgang Haubrichs: *Wörterbuch der deutschen Winzersprache (WDW).* In: *Akademie der Wissenschaften und der Literatur Mainz.* Jahrbuch 2000, Stuttgart 2001, S. 226.
* Maria Besse: *Die Arbeitsstelle "WDW - Wörterbuch der deutschen Winzersprache". Mainzer Akademieprojekt und Pfälzisches Wörterbuch-Archiv in den Räumen des Bezirksverbands Pfalz.* In: *Kaiserslauterer Jahrbuch für pfälzische Geschichte und Volkskunde.* (Vormals: Jahrbuch zur Geschichte von Stadt und Landkreis Kaiserslautern.) Bd. 1, 2001, S. 559-566.
* Maria Besse: *Wörter und Sachen. Aus der Werkstatt des "Wörterbuchs der deutschen Winzersprache". Dialektale Fachsprache am Beispiel des Kammertbaus in Gleiszellen-Gleishorbach.* In: 'Pfälzer Heimat 52, 2001, S. 119-126
* Maria Besse: *Das Akademieprojekt "Wörterbuch der deutschen Winzersprache" mit Sitz in den Räumen des Bezirksverbands Pfalz.* In: *Westricher Heimatblätter. Heimatkundliche Mitteilungen aus dem Kreis Kusel.* N.F. 33, Nr. 1, 2002, S. 39-41.
* Maria Besse, Wolfgang Haubrichs, /Roland Puhl (Hsrg): *Vom Wein zum Wörterbuch - Ein Fachwörterbuch in Arbeit.* (Mit 1 CD-ROM.) Stuttgart 2004.

## Weblink
*Werterbuech vu dr dytsche Winzersproch mit Online-Version
*Bschryybig vum WdW uf em „Wörterbuch-Portal“

## Fueßnotte